Návrh

Komuniké

Vláda Slovenskej republiky na svojom zasadnutí dňa...................... prerokovala a schválila návrh legislatívneho zámeru zákona o elektronických komunikáciách.

V každej krajine majú telekomunikácie podstatný vplyv na rozvoj a fungovanie hospodárstva a život celej spoločnosti. Z dôvodov dynamického rozvoja telekomunikácií a nevyhnutnosti aproximácie legislatívy Európskej únie bol pripravený návrh legislatívneho zámeru zákona o elektronických komunikáciách, cieľom, ktorého je implementovať nový regulačný rámec EÚ. Stanovenie a následné uplatňovanie rovnakých pravidiel v oblasti elektronických komunikácií ako používajú členské štáty EÚ, prispeje k úspešnému zapojeniu SR do jednotného európskeho trhu.